László Bénes

**László Bénes** (* 9. september 1997, Dunajská Streda, Slovensko) je slovenský profesionálny futbalista, ktorý hráva na poste stredopoliara v nemeckom klube Hamburger SV.

## Klubová kariéra
Bénes vyrastal v mládežníckych tímov GBS Šamorín, DAC Dunajská Streda a Győri ETO.

### Győri ETO
So seniorskou kariérou začal v maďarskom klube Győri ETO. Za tento tím odohral iba jeden zápas a to 6. decembra 2014 pri víťazstve 2:0 nad Budapešť Honvéd.

### MŠK Žilina
Dňa 6. februára prestúpil Bénes do slovenského klubu MŠK Žilina kde podpísal trojročný kontrakt. V klube debutoval 4. apríla pri víťazstve 4:1 nad MFK Košice.

Svoj prvý gól strelil 12. septembra pri víťazstve 3:0 nad ŠK Slovan Bratislava.

### Borussia Mönchengladbach
left|náhľad|Bénes v roku 2016|294x294bod
1. júla 2016 prestúpil Bénes do nemeckého klubu Borussia Mönchengladbach v hodnote 5 miliónov eur. Bénes bol v tom čase najdrahším slovenským futbalistom. Zo začiatku hrával za rezervný tím. V prvom tíme debutoval 19. marca 2017 pri prehre 0:1 s Bayernom Mníchov. Dňa 5. apríla strelil svoj prvý gól za Gladbach a zároveň rozhodol o víťazstve 1:0 nad Herthou Berlín. Vo svojej prvej sezóne odohral za prvý tím dokopy 10 zápasov a strelil jeden gól.

V sezóne 2017/18 Bénes odohral iba dva zápasy kvôli zraneniu.

#### Hosťovanie v Holstein Kiel
Dňa 28. januára 2019 bol Bénes poslaný na polročné hosťovanie do Holstein Kiel v 2. Bundeslige. O dva dni neskôr debutoval v tíme pri remíze 2:2 s Heidenheimom. Vo svojom druhom zápase prispel dvoma asistenciami k víťazstvu 2:0 nad Regensburgom. Dňa 15. marca strelil dva góly a pridal dve asistencie pri víťazstve 5:1 nad Aue.

### Návrat z hosťovania
V sezóne 2019/20 dostal Bénes viac priestoru v Mönchengladbachu. Dokopy odohral v klube 28 zápasov.

Dňa 25. novembra 2020 debutoval Bénes v skupinovej fázy Ligy majstrov UEFA pri víťazstve 4:0 nad Šachtar Doneck. 22. decembra strelil svoj vôbec druhý gól v klube pri víťazstve 5:0 nad SV Elversberg v druhom kole DFB-Pokal

#### Hosťovanie v Augsburgu
1. februára 2021 bol Bénes poslaný na hosťovanie do Augsburgu do konca sezóny. Počas hosťovania odohral 12 zápasov v ktorých strelil jeden gól.

### Hamburger SV
Dňa 21. júla 2022 prestúpil Bénes do Hamburgeru SV v 2. Bundeslige, v tíme podpísal štvorročný kontrakt. V klube debutoval 17. júla pri víťazstve 2:0 nad Eintracht Braunschweig. Svoj prvý gól strelil 13. augusta pri víťazstve 2:0 nad Arminia Bielefeld.

Dňa 28. júla 2023 strelil Bénes dva góly v prvom kole sezóny 2023/24 pri víťazstve 5:3 nad Schalke 04. V prvých štyroch zápasov sezóny 2023/24 strelil Bénes dokopy päť gólov.

## Reprezentačná kariéra
Bénes debutoval v seniorskej reprezentácii Slovenska 10. júna 2017 pri výhre 2:1 nad Litvou v kvalifikácii na Majstrovstvá sveta vo futbale 2018. Po dlhotrvajúcich zraneniach a nedostatkom hracieho času v Mönchengladbachu sa Bénes opäť objavil v reprezentácii až 7. júna 2019 pri víťazstve 5:1 nad Jordánskom v priateľskom zápase.

Bénes bol súčasťou konečnej nominácie na EURO 2020. Na turnaji odohral pár minút proti Švédsku (0:1) a proti Španielsku (0:5). Slovensko na turnaji skončilo v skupine.

## Štatistiky kariéry

### Klubové
*K 29. augustu 2023*

; Poznámky
: **<sup>1</sup>** Európska liga UEFA
: **<sup>2</sup>** Liga majstrov UEFA

### Medzinárodné
*K 29. augustu 2023*

## Referencie

## Iné projekty

## Externé odkazy
*László Bénes na transfermarkt.com

## Zdroj

Kategória:Slovenskí futbalisti
Kategória:Hráči Győri ETO FC
Kategória:Hráči MŠK Žilina
Kategória:Hráči Borussia Mönchengladbach
Kategória:Hráči Holstein Kiel
Kategória:Hráči FC Augsburg
Kategória:Hráči Hamburger SV
Kategória:Hráči Nemzeti Bajnokság I
Kategória:Hráči Fußball-Bundesligy
Kategória:Hráči Majstrovstiev Európy vo futbale 2020
Kategória:Osobnosti z Dunajskej Stredy
Kategória:Futbaloví stredopoliari